31996R2491
L 338/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2491/96 AL COMISIEI
din 23 decembrie 1996
de modificare a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 1734/96 al Comisiei (2), în special articolul 9,
întrucât Regulamentul (CE) nr. 2564/95 al Comisiei (3) stabilește anumite măsuri privind clasificarea în Nomenclatura Combinată, între altele, a unui produs denumit cititor de CD-ROM și a unui sistem de reproducere a sunetului și imaginii pe calculator („multimedia”);
întrucât, de la 1 ianuarie 1996, Regulamentul (CE) nr. 3009/95 al Comisiei din 22 decembrie 1995 de modificare a anexei I la Regulamentul (CEE) nr. 2658/87 al Consiliului (4) a ținut seama de modificările aduse Nomenclaturii Sistemului Armonizat în urma recomandării Consiliului de Cooperare Vamală din 6 iulie 1993; întrucât, printre modificările aduse Nomenclaturii Sistemului Armonizat, ar trebui să se menționeze introducerea, la capitolul 84, a notei 5 D, care poate influența clasificarea unor produse care ar constitui unități de memorie ale mașinilor automatice de prelucrare a informației, îndeplinind în același timp una sau mai multe alte funcții;
întrucât, pentru punerea în aplicare a notei 5 E din capitolul menționat anterior, se poate dovedi dificilă realizarea unei distincții între cititoarele de compact discuri care exercită o funcție proprie, alta decât prelucrarea informației și cele concepute pentru citirea semnalelor de CD-ROM, CD-audio și CD-foto, constituind, cu toate acestea, unități de memorie, în temeiul notei 5 D;
întrucât, pentru a asigura aplicarea uniformă a Nomenclaturii Combinate, ar trebui să se explice domeniul de aplicare al termenului „unitate de memorie pe discuri optice”; întrucât este necesar, în acest scop, să se insereze o notă suplimentară la capitolul 84 din Nomenclatura Combinată; întrucât Regulamentul (CEE) nr. 2658/87 ar trebui modificat în consecință;
întrucât prezentul regulament se referă la produsele menționate la punctele 2 și 3 din tabelul anexat la Regulamentul (CE) nr. 2564/95;
întrucât măsurile prevăzute de prezentul regulament sunt conforme cu avizul Secției pentru Nomenclatura tarifară și statistică a Comitetului Codului Vamal,
ADOPTĂ PREZENTUL REGULAMENT:
Articolul 1
Se adaugă următoarea notă suplimentară la capitolul 84 din Nomenclatura Combinată anexată la Regulamentul (CEE) nr. 2658/87.
„2.
Numărul 8471 70 51 cuprinde, de asemenea, citioarele de CD-ROM care constituie unități de memorie pentru mașinile automatice de prelucrare a informației care constau din unități de antrenare concepute pentru citirea semnalelor de la CD-ROM-uri, CD-audio și CD-foto care sunt echipate cu o priză pentru căști, cu o comandă de reglare a volumului sau cu o comandă de pornire/oprire.”
Articolul 2
În tabelul anexat la Regulamentul (CE) nr. 2564/95, punctele 2 și 3 se abrogă.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament se aplică de la 1 ianuarie 1997.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 decembrie 1996.